Lækjadepla

Lækjadepla (fræðiheiti: Veronica serphyllifolia) er depla af græðisúruætt. 

 Lýsing 
Blóm lækjadeplu eru ljósblá, í löngum, gisnum klasa. Þau eru 3 til 5 mm í þvermál og bikarblöðin eru græn og snubbótt. Fræflarnir eru tveir í hverju blómi og frævan hefur einn stíl sem verður að öfughjartalaga aldini.

Blöðin eru gagnstæð og gisin á stönglinum. Þá eru þau sporbaugótt eða egglensulaga, með stuttan stilk eða stilklaus. Jurtin öll er 10 til 20 sentímetra há og vex meðfram lækjasytrum, í skurðum eða í deigu graslendi.

 Tilvísanir 

Flokkur:Deplur
Flokkur:Varablómabálkur
Flokkur:Plöntur á Íslandi